Alates 70-ndate  keskpaigast osales Urmas folklaulu liikumises. Selle aja jooksul lõi ta ligi poolsada laulu - valusaid mõtisklusi, sugestiivseid ballaade, humoristlikke miniatuure jne. Laiemat tähelepanu äratas laulukava "Vaikusse, valgusse, puhtusse minna" (1980), kus kõlasid V. Luige, H. Talviku, J. Liivi ja teiste tekstidele loodud laulud. Folkmuusikast lähtuvat sisenduslikkust ja arendusjoont võib täheldada ka koos Rujaga esitatud tema enda lauludes.